**นิโคลัส ชาลส์ สปากส์** (อังกฤษ: Nicholas Charles Sparks) เกิดเมื่อวันที่ 31 ธันวาคม ค.ศ. 1965 เป็นนักเขียนนวนิยายชาวอเมริกัน มีผลงานขายดีเป็นที่รู้จักกันไปทั่วโลก เขาแต่งนวนิยายที่ได้รับการตีพิมพ์ทั้งหมด 18 เรื่อง โดยที่มีแก่นเรื่องเกี่ยวกับ ความเชื่อของชาวคริสต์ ความรัก โศกนาฏกรรม และโชคชะตา ผลงานของเขาถูกนำไปดัดแปลงเป็นภาพยนตร์ถึง 11 เรื่อง และได้รับการตอบรับที่ดีจากนักวิจารณ์

ประวัติ
-------

### ชีวิตช่วงแรก

นิโคลัส สปากส์ เกิดเมื่อวันที่ 31 ธันวาคม ค.ศ. 1965 ในเมืองโอมาฮา เป็นบุตรชายของศาสตราจารย์ แพทริก ไมเคิล สปากส์ และจิล เอมมา มารี สปากส์ แม่บ้านและผู้ช่วยผู้เชี่ยวชาญในการวัดสายตา เขาเป็นลูกคนกลางจากพี่น้องสามคน พี่ชายของเขาคือ ไมเคิล เอิร์ล "คาห์" สปากส์ (1964–ปัจจุบัน) และน้องสาว แดเนียล "แดนา" สปากส์ ซึ่งเสียชีวิตเมื่ออายุ 33 ปี จากโรคเนื้องอกในสมอง สปากส์ได้กล่าวไว้ว่าเธอคือแรงบันดาลใจของตัวละครหลักในนวนิยายเรื่อง *ก้าวสู่ฝันวันหัวใจพบรัก (A Walk to Remember)*

สปากส์ถูกเลี้ยงดูมาในครอบครัวโรมันคาทอลิก และมีบรรพบุรุษซึ่งเป็นชาวเยอรมัน ชาวเช็ก ชาวอังกฤษ และชาวไอริช เขาและภรรยามีความศรัทธาต่อนิกายคาทอลิก และเลี้ยงดูลูกของพวกเขาตามความเชื่อของชาวคาทอลิก

บิดาของเขาได้รับการเข้าศึกษาในระดับบัณฑิตศึกษาที่มหาวิทยาลัยมินนิโซตาและมหาวิทยาลัยเซาเทิร์นแคลิฟอร์เนีย ทำให้ครอบครัวจึงย้ายไปตามบิดา เมื่อเขาอายุได้ 8 ขวบ เขาอาศัยอยู่ในวอเทอร์ทาวน์, อิงเกิลวู และแกรนด์ไอแลนด์ (รัฐเนแบรสกา) ซึ่งเป็นบ้านเกิดมารดาของเขาในช่วงที่ตากับยายของมารดาแยกทางกัน 1 ปี ในปี ค.ศ. 1974 บิดาของเขาก็กลายเป็นศาสตราจารย์ทางด้านธุรกิจที่มหาวิทยาลัยรัฐแคลิฟอร์เนีย แซคราเมนโต และครอบครัวของเขาตั้งรกรากในแฟร์โอกส์ และอยู่ที่นั่นจนกระทั่งนิโคลัสเข้าเรียนชั้นมัธยมศึกษา เขาสำเร็จการศึกษาในปี 1984 จากโรงเรียนเบลลาวิสตาไฮสกูล จากนั้นเขาศึกษาต่อที่มหาวิทยาลัยนอเตอร์เดม และได้รับทุนการศึกษาอย่างเต็มรูปแบบ เขาจบการศึกษาด้านการเงินธุรกิจเป็นวิชาเอกด้วยเกียรตินิยมในปี 1988 นอกจากนี้เขายังได้พบกับภรรยาในอนาคตของเขา เคธี โคต ที่รัฐนิวแฮมป์เชียร์ ในปีนั้น พวกเขาพบกันในช่วงฤดูใบไม้ผลิและแต่งงานกันในวันที่ 22 กรกฎาคม ค.ศ. 1989 และย้ายไปอยู่ที่เมืองแซคราเมนโตในรัฐแคลิฟอร์เนีย

อาชีพ
-----

ขณะที่เขาอายุได้ 19 ปี สปากส์ได้เริ่มเขียนนวนิยายชิ้นแรก (ซึ่งไม่เคยได้รับการตีพิมพ์) ชื่อว่า *The Passing* เขากลับไปอยู่บ้านในช่วงวันหยุดพักฤดูร้อนระหว่างปีหนึ่งจะขึ้นปีสองที่นอเตอร์เดม เขาเขียนนวนิยายขึ้นอีกเรื่องหนึ่งในปี ค.ศ. 1989 ชื่อว่า *The Royal Murders* ซึ่งไม่เคยได้รับการตีพิมพ์เช่นกัน

หลังจบการศึกษา สปากส์ต้องตัดสินใจระหว่างหางานทำกับสำนักพิมพ์ต่าง ๆ หรือเลือกที่จะเข้าโรงเรียนกฎหมาย แต่สุดท้ายเขาก็เลือกที่จะไม่ทำทั้งสองอย่าง 3 ปีต่อมา เขาพยายามทำงานหลายอาชีพ เช่น งานประเมินอสังหาริมทรัพย์ พนักงานเสิร์ฟ งานขายสินค้าทันตกรรมทางโทรศัพท์ และเริ่มธุรกิจการผลิตของตัวเอง 

ในปี 1990 สปากส์ได้ร่วมมือกับ บิลลี มิลส์ เขียนเรื่อง *Wokini: A Lakota Journey to Happiness and Self-Understanding* หนังสือเล่มนี้ได้รับการตีพิมพ์โดยสำนักพิมพ์แรนดอมเฮาส์ และ เฮย์เฮาส์ หนังสือเล่มนี้มียอดขายประมาณ 50,000 เล่ม ในปีแรกหลังจากวางแผง

ในปี 1992 สปากส์ได้เริ่มทำงานเป็นผู้จำหน่ายยา และในปี 1993 เขาได้ย้ายไปที่วอชิงตัน ดี.ซี. และที่นั้นเขาได้เขียนนวนิยายอีกเรื่องหนึ่งขึ้นในช่วงเวลาว่างของเขา ชื่อเรื่อง *The Notebook* สองปีต่อมา มีตัวแทนที่ชื่อ เทเรซา ปาร์ค จากสำนักพิมพ์วรรณกรรมมาพบเขาเข้าและบอกว่าชื่นชอบนวนิยายเรื่อง *The Notebook* และเสนอที่จะเป็นตัวแทนให้กับเขา ในเดือนตุลาคม ปี 1995 ปารค์ก็วางเงินค้ำประกันจำนวน 1 ล้านเหรียญให้ก่อนล่วงหน้า สำหรับนวนิยายเรื่องนี้ เพื่อให้สำนักพิมพ์ไทม์ วอร์เนอร์ บุ๊ค กรุ๊ป ตีพิมพ์ นวนิยายเรื่องนี้ได้รับการตีพิมพ์ในเดือนตุลาคม 1996 และติดอับดับหนังสือขายดีของนิวยอร์กไทมส์ในสัปดาห์แรกหลังจากวางแผง 

จากการประสบความสำเร็จของนวนิยายเรื่องแรกของเขา เขาจึงย้ายมาอยู่ที่นิวเบิร์น หลังจากการตีพิมพ์หนังสือครั้งแรกประสบความสำเร็จ เขาจึงได้แต่งนวนิยายขายดีซึ่งเป็นที่โด่งดังไปทั่วโลกอีกหลายเล่มและได้รับการดัดแปลงเป็นภาพยนตร์หลายเรื่อง: *Message in a Bottle* (1999), *ก้าวสู่ฝันวันหัวใจพบรัก (A Walk to Remember)* (2002), *The Notebook* (2004), *Nights in Rodanthe* (2008), *รักจากใจจร (Dear John)* (2010), *บทเพลงรักสายใยนิรันดร์ (The Last Song)* (2010), *ลิขิตฟ้าชะตารัก (The Lucky One)* (2012), *Safe Haven* (2013), *The Best of Me* (2014), *ระยะทางพิสูจน์รัก (The Longest Ride)* (2015) และ *ถ้าเลือกได้ คือรักเธอ* (2016) อ้างอิงจากเว็บไซต์ของเขา สปากส์ได้ขายบทดัดแปลงภาพยนตร์เรื่อง *True Believer* และ *At First Sight*

ชีวิตส่วนตัวและการกุศล
----------------------

ผลงานตีพิมพ์
------------

1. *Wokini: A Lakota Journey to Happiness and Self-Understanding* (1990)
2. *The Notebook* (เดือนตุลาคม ค.ศ. 1996)
3. *Message in a Bottle* (เดือนเมษายน ค.ศ. 1998)
4. *A Walk to Remember* (เดือนตุลาคม ค.ศ. 1999)
5. *The Rescue* (เดือนกันยายน ค.ศ. 2000)
6. *A Bend in the Road* (เดือนกันยายน ค.ศ. 2001)
7. *Nights in Rodanthe* (เดือนกันยายน ค.ศ. 2002)
8. *The Guardian* (เดือนเมษายน ค.ศ. 2003)
9. *The Wedding* (เดือนกันยายน ค.ศ. 2003)
10. *Three Weeks with My Brother* (เดือนเมษายน ค.ศ. 2004)
11. *True Believer* (เดือนเมษายน ค.ศ. 2005)
12. *At First Sight* (เดือนตุลาคม ค.ศ. 2005)
13. *รักจากใจจร* (เดือนตุลาคม ค.ศ. 2006)
14. *The Choice* (เดือนกันยายน ค.ศ. 2007)
15. *The Lucky One* (เดือนกันยายน ค.ศ. 2008)
16. *The Last Song* (เดือนกันยายน ค.ศ. 2009)
17. *Safe Haven* (เดือนกันยายน ค.ศ. 2010)
18. *The Best of Me* (เดือนตุลาคม ค.ศ. 2011)
19. *ระยะทางพิสูจน์รัก* (เดือนกันยายน ค.ศ. 2013)
20. *See Me* (เดือนตุลาคม ค.ศ. 2015)
21. *Two By Two* (เดือนตุลาคม ค.ศ. 2016)

### ภาพยนตร์ดัดแปลง

| ปี ค.ศ. | ภาพยนตร์ | ผู้กำกับ | RT คะแนน | งบประมาณ | ทั่วโลก |
| --- | --- | --- | --- | --- | --- |
| 1999 | *Message in a Bottle* | หลุยส์ แมนโดคี | 32% | $80 ล้านดอลลาร์สหรัฐ | $118,880,016 |
| 2002 | *ก้าวสู่ฝันวันหัวใจพบรัก* | อดัม แชงค์แมน | 27% | $11 ล้านดอลลาร์สหรัฐ | $47,494,916 |
| 2004 | *The Notebook* | นิค คาสซาเว็ทส์ | 52% | $29 ล้านดอลลาร์สหรัฐ | $115,603,229 |
| 2008 | *Nights in Rodanthe* | จอร์จ ซี. วูล์ฟ | 30% | ไม่ทราบ | $84,375,061 |
| 2010 | *รักจากใจจร* | ลาสเซ ฮอลสตรอม | 29% | $25 ล้านดอลลาร์สหรัฐ | $114,977,104 |
| *บทเพลงรักสายใยนิรันดร์* | จูเลีย แอนน์ โรบินสัน | 20% | $20 ล้านดอลลาร์สหรัฐ | $89,041,656 |
| 2012 | *ลิขิตฟ้าชะตารัก* | สกอตต์ ฮิกส์ | 20% | $25 ล้านดอลลาร์สหรัฐ | $99,357,138 |
| 2013 | *Safe Haven* | ลาสซี ฮอลสตรอม | 12% | $28 ล้านดอลลาร์สหรัฐ | $97,594,140 |
| 2014 | *The Best of Me* | ไมเคิล ฮอฟแมน | 8% | $26 ล้านดอลลาร์สหรัฐ | $35,926,213 |
| 2015 | *ระยะทางพิสูจน์รัก* | จอร์จ ทิลล์แมน จูเนียร์ | 31% | $34 ล้านดอลลาร์สหรัฐ | $62,944,815 |
| 2016 | *ถ้าเลือกได้ คือรักเธอ* | รอสส์ แคตซ์ | 12% | $10 ล้านดอลลาร์สหรัฐ | $23,420,878 |
| รวม / เฉลี่ย | 24% | $288 ล้านดอลลาร์สหรัฐ | $889,615,166 |

อ้างอิง
-------

1. ↑  "Author Nicholas Spark remembers his Catholic roots". Catholic-doc.org. 1999-11-04. คลังข้อมูลเก่าเก็บจากแหล่งเดิมเมื่อ 2010-09-22. สืบค้นเมื่อ 2009-08-09.
2. ↑  "Formal Biography". Nicholas Sparks. 1965-12-31. คลังข้อมูลเก่าเก็บจากแหล่งเดิมเมื่อ 2008-05-02. สืบค้นเมื่อ 2009-08-09.
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2020-01-29. สืบค้นเมื่อ 2016-01-10.
4. ↑  "Nicholas Sparks: The Official Website". Willow Holdings INC.
5. ↑  "Your problem is that you're bored. You need to find something to do....Then she looked at me and said the words that would eventually change my life. 'Write a book.'... I was nineteen years old and had become an accidental author." From *Three Weeks with My Brother*, pp. 183-184
6. 1 2  Billy Mills; Nicholas Sparks (July 1999). *Wokini: A Lakota Journey to Happiness and Self-Understanding*. Hay House. p. 176. ISBN 978-1-56170-660-0.
7. ↑  "Nicholas Sparks". Ferrum College. คลังข้อมูลเก่าเก็บจากแหล่งเดิมเมื่อ 2015-11-25. สืบค้นเมื่อ August 3, 2014.
8. ↑  "Biography for Nicholas Sparks". *Book Browse*. สืบค้นเมื่อ March 26, 2006.
9. ↑  "Frequently Asked Questions about *At First Sight*". *The Official Nicholas Sparks Web Site: The Novels*. คลังข้อมูลเก่าเก็บจากแหล่งเดิมเมื่อ 2012-12-10. สืบค้นเมื่อ 2007. `{{cite web}}`: ตรวจสอบค่าวันที่ใน: `|accessdate=` (help)
10. ↑  Sparks, Nicholas: "Somehow I was able to squeeze in time to write a book with Billy Mills, entitled *Wokini*....it would end up being the first work I'd ever publish,..." *Three Weeks with My Brother*, p. 230
11. ↑  Fleming, Mike Jr (June 10, 2014). "Lionsgate Acquires North American, UK Distribution Rights To Nicholas Sparks' Novel Adaptation 'The Choice'". *Deadline Hollywood*. สืบค้นเมื่อ August 3, 2014.

แหล่งข้อมูลอื่น
---------------


วิกิคำคมมีคำคมเกี่ยวกับ ***นิโคลัส สปากส์***

* เว็บไซต์ทางการ
* นิโคลัส สปากส์ ที่อินเทอร์เน็ตมูวีเดตาเบส